text: Cap de setmana d'èxits del nostre equip de natació Torrot-CNM - CN MATARÓ : Junts Fem El Centre
  Cap de setmana d'èxits del nostre equip de natació Torrot-CNM
  Dilluns · 3 Juliol · 2017
  Dissabte el nostre nedador de Torrot-CNM en Roger Rabassa va tenir una molt destacada actuació en la prova de 10 km corresponent a la Copa d'Europa que es va nedar al Port de Barcelona. En Roger va estar nedant tota la llarga prova en el grup capdavanter, sempre amb els que obrien la cursa, al final va entrar en una meritòria 13a posició a tan sols 40" del campió, fet que demostra la gran competitivitat entre tots els nedadors. Al mateix Port de Barcelona també es va nedar la Copa d'Espanya i aquí l'equip Torrot-CNM hi va tenir dos participants molt destacats; en Guillem Pujol, en la prova de 5 km. va ser el campió, ensenyant-nos la seva versatilitat en el fet de guanyar proves en piscina i en travessies o aconseguir grans resultats en AAOO. El segon classificat va ser un altre nedador de Torrot-CNM, l'Adrián Gozàlez, que també va ensenyar les seves credencials de bon fondista. Els nostres nedadors de llargues distàncies cada cop més fins
  El dissabte també es va disputar a la piscina del CN.l'Hopistalet una nova prova del Circuit Català deTrofeus. Com ja es va repetint en les darreres ocasions, els nedadors del Centre tenen grans actuacions amb posicions de podi o com és el cas d'en Guillem Pujol que en la prova que va nedar de 1500 crol no només la va guanyar, sinó que va ser el millor en la classificació general de tots els nedadors participants en la prova. La Berta Cantó va a tornar a pujar al podi en les proves de 50 i 200 metres braça, per endur-se la medalla de plata. Un altre nedador guardonat va ser en Fer Morillas, que en els 50 braça també va guanyar la medalla de plata. Destacar que en aquesta prova, van nedar nedadors de la categoria Benjamí de Torrot-CNM, amb una gran valoració de les proves nedades on van aconseguir diverses medalles demostrant que la pedrera de la nostra natació puja amb força